جاء الحق

جاءالحق مفتی احمد یار خان نعیمی کی اردو زبان میں تصنیف کردہ ایک معرکہ آرا کتاب ہے،جس میں  اہل سنت والجماعت کے عقائد، نظریات اور معمولات کو مضبوط علمی اور منطقی دلائل کے ساتھ پیش کیا گیا ہے۔

 خصوصیات 
جب مفتی احمد یار خان نعیمی نے جاء الحق تصنیف کی تو سید جماعت علی شاہ محدث علی پوری کو اس کتاب کی اشاعت سے ازحد خوشی ہوئی۔ انھوں نے کتاب کو آغاز تا انجام بغور سنا اور اپنے ذاتی انعام و تبرک کے ذریعے مفتی احمد یار خان کی حوصلہ افزائی فرمائی۔شیخ بلال احمد صدیقی۔ حالاتِ زندگیِ حکیم الامت مفتی احمد یار خان نعیمی بدایونی ۔ نعیمی کتب خانہ، گجرات: پاکستان، 2004ء، ص62۔ بعض علما نے اسے اہلِ سنت کا دفاعی قلعہ قرار دیا ہے۔ یہ عظیم علمی کاوش اُن اعتراضات کا منہ توڑ جواب ہے جو اہلِ سنت کے عقائد پر کیے گئے تھے۔ مفتی احمد یار خان نعیمی نے علمی انداز، مدلل طرزِ تحریر اور دینی بصیرت کے ساتھ ان اعتراضات کا مفصل اور مستند جواب دیا، جس کی بنا پر اس کتاب کو اہلِ سنت کے عقائد کے دفاع میں ایک سنگِ میل کی حیثیت حاصل ہو گئی۔ یہ کتاب محض رد و دفاع پر مشتمل نہیں، بلکہ ایک مثبت، استدلالی اور مکالماتی اسلوب رکھتی ہے، جس میں صرف مخالفین کی تردید نہیں بلکہ صحیح عقائد کی روشنی بھی دلائل و حوالہ جات سے اجاگر کی گئی ہے۔ بعض معتدل مزاج غیر مقلد علما نے بھی اس کتاب کی علمی بنیادوں کو تسلیم کیا اور اس کے کئی مباحث کو بین المسالک مکالمے میں مفید اور قابلِ استفادہ قرار دیا، جو اس کی وسعتِ مطالعہ اور معروضی انداز کی دلیل ہے۔

 موضوعات 
اس کتاب میں مندرجہ ذیل موضوعات پر تفصیل سے گفتگو کی گئی ہے، جو اکثر عوام و خواص کے درمیان زیرِ بحث رہتے ہیں۔

 تقلید
 علمِ غیب
 وسیلہ
 نذر و نیاز
 حاضر و ناظر
 نورانیتِ مصطفیٰ
 نداء یا رسول اللہ
 استمداد انبیا و اولیاء
 بدعت
 عید میلاد النبی
 ایصالِ ثواب، ختم شریف اور فاتحہ خوانی
 نمازِ جنازہ کے بعد دعا
 مزاراتِ اولیاء پر گنبد
 اذانِ قبر
 عرس کی شرعی حیثیت
 زیارتِ قبور
 کفنی لکھنا یا الفی لکھنا
 ذکر بالجہر
 بوسۂ تبرکات یا بوسۂ دستِ اقدس
 عبدالنبی یا عبدالرّسول نام رکھنا
 اسقاط (فقہی مسئلہ)
 حیلہ شرعی کا جواز
 نامِ محمد پر انگوٹھے چومنا
 عصمتِ انبیاء
 بیس رکعات تراویح
 طلاقِ ثلاثہ
پھر جب 2010ء میں تخریج شدہ کتاب شائع ہوئی تو مُخَرِّج مولانا سعیداللہ خان قادری نے کتاب کے آخر میں بطور حاشیہ مزید کئی موضوعات کا اضافہ کیا اور انھیں بڑے اچھے طریقے سے تحریر فرمایا۔دیکھیے علامہ ابوالعباس سعیداللہ خان قادری، سعید الحق فی تخریج جاء الحق: حصہ اول، مکتبۃ غوثیہ، کراچی، 2010ء اور علامہ ابوالعباس سعیداللہ خان قادری، سعید الحق فی تخریج جاء الحق: حصہ دوم، مکتبۃ غوثیہ، کراچی، 2010ء۔

 تاریخ 
یہ کتاب پہلی بار 1949ء میں شائع ہوئی اور مکہ معظمہ، مدینہ منورہ، افریقہ، لندن وغیرہ دور دراز ممالک میں پہنچی۔ مصنف کی مبارک زندگی ہی میں اس کا اٹھائیسواں ایڈیشن 1966ء میں شائع ہوا اور ہر ایڈیشن میں ہزاروں کی تعداد میں چَھپی۔مفتی احمد یار خان نعیمی۔ جاء الحق۔ مکتبہ اسلامیہ:لاہور، "دیباچہ"، ص16۔ پھر 1966ء کے بعد سے بے شمار نسخے مختلف مکتبہ جات سے شائع ہوتے رہی اور ابھی یہ سلسلہ جاری ہے۔ اس کتاب کو علمی و فکری سطح پر جو زبردست پزیرائی حاصل ہوئی، اس کا اندازہ اس بات سے لگایا جا سکتا ہے کہ یہ کہنا مشکل ہے کہ جاءالحق کتنی بار شائع ہوئی، کن کن ناشرین نے اسے طبع کیا اور کن کن شہروں اور ممالک سے اس کے ایڈیشن منظرِ عام پر آئے۔ ادبیات و اشاعتیات کے ماہرین کے مطابق کسی کتاب کا بار بار طبع ہونا اور مختلف علاقوں سے اس کے ایڈیشنز کا آنا، اس کی مقبولیت اور اثر انگیزی کا بین ثبوت ہوتا ہے۔

حاشیہ۔ پھر 2010ء میں تخریج شدہ کتاب دو جلدوں میں شائع ہوئی۔جب 2010ء میں تخریج شدہ ایڈیشن منظر عام پر آیا تو یہ کتاب ایک نئی جہت سے اہلِ علم کی توجہ کا مرکز بنی۔ متعدد جید علما اور محققین نے اس تخریج شدہ ایڈیشن پر تحسینی تاثرات کا اظہار کیا، جن میں نمایاں نام درج ذیل ہیں۔ علامہ سید شاہ تراب الحق قادری (امیر جماعت اہل سنت، کراچی، پاکستان) نے جاءالحق پر اپنے تاثرات میں اس کی علمی و اعتقادی اہمیت کو سراہا اور اسے اہلِ سنت کے لیے ایک قیمتی سرمایہ قرار دیا (ص15)۔علامہ ابوالعباس سعیداللہ خان قادری، سعید الحق فی تخریج جاء الحق: حصہ اول، مکتبۃ غوثیہ، کراچی، 2010ء، ص 15 تا 22۔ مفتی شاہ حسین گردیزی (ص16) ، محمد قاسم جلالی (ص16) اور مفتی منیب الرحمٰن (ص17) نے بھی اس کتاب کی تخریج شدہ اشاعت کو ایک مثبت اور قابلِ قدر علمی خدمت قرار دیا۔ علامہ محمد بشیر فاروقی قادری (ص18) اور علامہ کوکب نورانی اوکاڑوی (ص19) نے اسے نہ صرف اختلافی عقائد کے مدلل جواب کا منبع کہا بلکہ نوجوان نسل کے لیے رہنمائی کا روشن مینار بھی قرار دیا۔ مفتی سید احمد علی شاہ نقشبندی (ص20) ، مفتی حسین شاہ چشتی (مہتمم جامعہ حلیمیہ، شیر شاہ، کراچی) (ص21) اور مفتی اسماعیل نورانی (شیخ الحدیث) (ص22) نے اپنے تبصروں میں تخریج شدہ ایڈیشن کی افادیت کو اجاگر کرتے ہوئے اسے مدارس، جامعات اور خطبائے کرام کے لیے نہایت مفید اور معتبر کتاب قرار دیا۔

ترجمہ۔ اس کتاب کو جہاں اردو زبان میں بے پناہ مقبولیت حاصل ہوئی، وہیں اس کی علمی و اعتقادی اہمیت کو دیکھتے ہوئے اسے دیگر زبانوں میں بھی منتقل کیا گیا، جن میں انگریزی اور سندھی تراجم قابلِ ذکر ہیں۔ علمی دنیا میں یہ مسلمہ حقیقت ہے کہ کسی کتاب کا دوسری زبانوں میں ترجمہ اُس کی بین الاقوامی افادیت، فکری وقعت اور علمی اثرپذیری کی دلیل ہوتا ہے جیسا کہ معروف محقق گلزار صدیقی لکھتے ہیں، "کسی کتاب کا ترجمہ جب ایک سے زائد زبانوں میں کیا جائے تو یہ اس بات کی علامت ہوتا ہے کہ وہ تصنیف صرف مخصوص حلقے تک محدود نہیں بلکہ اس کی علمی حیثیت عام و خاص میں مسلم ہو چکی ہے۔"گلزار صدیقی۔ ادبی ترجمہ: مفہوم، مسائل اور مباحث۔ کراچی: جامعہ کراچی شعبۂ اردو، 2015ء، ص 112۔

 مزید دیکھیے 

 علامہ ابوالعباس سعیداللہ خان قادری، سعید الحق فی تخریج جاء الحق: حصہ اول، مکتبۃ غوثیہ، کراچی، 2010ء۔
 علامہ ابوالعباس سعیداللہ خان قادری، سعید الحق فی تخریج جاء الحق: حصہ دوم، مکتبۃ غوثیہ، کراچی، 2010ء۔
 محمد افضل قادری، "تخریج جاء الحق: حصہ اوّل"، منہاج یونیورسٹی:لاہور۔
 دلاور حسین، "تخریج جاء الحق: حصہ دوم"، منہاج یونیورسٹی: لاہور۔

 بیرونی روابط 

 متن
 آرکایو ڈاٹ کام پر ایک پی ڈی ایف
 آرکایو ڈاٹ کام پر ایک اور پی ڈی ایف
 نفسِ اسلام پر ایک پی ڈی ایف
 اعلیٰ حضرت ڈاٹ کام پر ایک پی ڈی ایف
 تخریج و حاشیہ
 تخریج شدہ ایڈیشن، مکتبہ غوثیہ: کراچی، 2010ء
 رومن اردو
 رومن اردو ایڈیشن، مصطفائی پبلشنگ
 انگریزی ترجمہ
 انگریزی ترجمہ: مکمل
 انگریزی ترجمہ: نامکمل
 انگریزی ترجمہ: خلاصہ

 حوالہ جات 

زمرہ:فرقہ پرستی
زمرہ:کتب اہل سنت
زمرہ:تقابل ادیان
زمرہ:اہل سنت
زمرہ:اہل سنت و جماعت کی عقائد پر کتب
زمرہ:اسلامی کتب
زمرہ:علم کلام